Garcia á 66 höggum í rigningunni á Mallorca
Sergio Garcia fá Spáni lék fyrsta hringinn á Mallorca á 66 höggum eða fjórum höggum undir pari, en mótið er liður í evrópsku mótaröðinni. Hann er í efsta sæti af þeim sem náðu að ljúka hringum í dag, en margir náðu ekki að klára hringinn vegna úrhellis rigningar. Englendingurinn Simon Khan og Frakkinn Francois Delamontagne eru á besta skorinu, á fimm höggum undir pari þegar þeir áttu eftir nokkrar holur.
Garcia valdi frekar að spila á Mallocra mótinu, en heimsmótinu í holukeppni á Wentworth í Englandi. "Mér fannst ég skulda spænskum áhorfendum að fá að sjá mig leika," sagði Garcia um ákvörðun sína. "Þetta er fyrsta mótið sem ég tek þátt í á Spáni á þessu ári. Ég er mjög ánægður að hafa valið að leika á Spáni."
Garcia fékk fjóra fugla á hringnum í dag og aðeins enn skolla, þrátt fyrir að það hafi þurft að gera tvisvar hlé á leiknum vegna úrhellis.
Það gekk eins vel hjá landa hans, Jose Maria Olazabal sem varð annar í mótinu í fyrra. Hann var á tveimur höggum yfir pari þegar leik hvar hætt og hann átti eftir þrjár holur. Skotinn Stephen Gallacher, sem vann Dunhill Links mótið á St. Andrews um síðustu helgi, var á einu höggi yfir pari.
Staðan.
Sergio Garcia fá Spáni lék fyrsta hringinn á Mallorca á 66 höggum eða fjórum höggum undir pari, en mótið er liður í evrópsku mótaröðinni.
Hann er í efsta sæti af þeim sem náðu að ljúka hringum í dag.
Margir náðu ekki að klára hringinn vegna úrhellis rigningar.
Garcia fékk fjóra fugla á hringnum í dag og aðeins enn skolla, þrátt fyrir að það hafi þurft að gera tvisvar hlé á leiknum vegna úrhellis.